Vestigii culturale... distruse.
Este o barbarie! Ne distrug patrimoniul cultural.
Scrieri nepreţuite... transformate în cenuşă.
Este ca şi cum ni s-ar ascunde rădăcinile civilizaţiei umane.
Şi ţinuturi sacre prădate la adăpostul întunericului.
Bărbaţi înarmaţi au săpat trei zile şi au plecat cu ceva.
Cu ce anume, nimeni nu ştie.
De-a lungul istoriei, cele mai vechi şi sacre locuri
au avut de suferit de pe urma conflictelor şi războaielor.
Ar putea această hărţuire constantă să facă parte dintr-un plan extraterestru?
Ar putea o inteligenţă extraterestră să se opună deliberat,
pentru a nu fi descoperită din consemnările antice?
Încă din zorii civilizaţiei,
omenirea şi-a pus originile pe seama zeilor şi a altor vizitatori din stele.
Dacă ar fi adevărat?!
Ne-au ajutat fiinţe extraterestre să ne scriem istoria?
Dacă da...
s-ar putea ca cele mai clare dovezi să fie ascunse în zone interzise?
EXTRATEREŞTRI ANTICI
ZONELE INTERZISE - Episodul 10, ultimul din Seria 8-
Traducerea şi adaptarea VLAD[ONE]
Nordul Irakului.
La 32 de kilometri de Mosul, se află vechea capitală asiriană Nimrud.
Ridicată acum mai bine de 3.000 de ani, în secolul 13 î.e.n.,
situl este o comoară arheologică controversată.
Printre antichităţile descoperite aici
se numără şi statui monumentale de lei înaripaţi, cu capete umane...
şi basoreliefuri masive cu zeii antici din Mesopotamia.
Însă, la 6 martie 2015,
activişti din cadrul grupării Statul Islamic au atacat situl antic,
distrugând tot ce le-a ieşit în cale.
După ce au distrus relicve inestimabile, au montat explozibil şi au demolat situl,
ştergându-l pentru totdeauna de pe faţa pământului.
Se pare că această grupare este mai distructivă
decât oricare alta care a existat în istorie.
Este ca şi cum am fi rupţi de trecutul nostru.
Avem propria genealogie, strămoşii noştri, care ne-a fost întreruptă.
Consemnările despre ei.
Este o barbarie ceea ce se întâmplă în prezent în Orientul Mijlociu,
unde nişte facţiuni merg intenţionat la siturile antice...
şi pur şi simplu ne distrug patrimoniul cultural.
Această regiune instabilă este în mare măsură considerată a fi leagănul civilizaţiei,
iar distrugerea siturilor arheologice ar putea însemna
o pierdere de informaţii despre trecutul istoric al omenirii.
Irak, Siria... ceea ce numim Orientul Mijlociu...
... sau Orientul Apropiat...
este denumit Leagănul Civilizaţiei cu un motiv.
Antropologic, acesta pare să fie locul în care au apărut primii oameni.
De aici provin oamenii,
toate civilizaţiile timpurii, oraşe, state, au apărut în această regiune.
În secolul 21, violenţele şi distrugerile au atins un nivel fără precedent,
însă, în Orientul Mijlociu, au loc conflicte de mii de ani.
Statul Islamic face azi ce au făcut talibanii înainte,
adică ceea ce au făcut bizantinii, creştinii şi evreii înaintea lor.
Ei nu îşi doresc chipuri cioplite.
Din cauza convingerilor lor religioase, ne distrug
patrimoniul cultural în scopuri religioase.
Şi, la fel ca viaţa omului, multe dintre ele nu se mai întorc.
Din 1990, Orientul Mijlociu s-a confruntat cu o distrugere
fără precedent a patrimoniului cultural.
Un nivel nemaivăzut de la vandalismul creştin
care a avut loc în timpul Imperiului Roman.
Peste 700.000 relicve arheologice, culturale şi religioase au fost furate ori distruse
şi peste 200 situri istorice importante au fost complet abandonate.
Orientul Mijlociu pare să fie într-o stare permanentă de instabilitate.
Se întâmplă intenţionat?
Încearcă cineva să menţină această stare,
poate pentru a ne împiedica să descoperim ceva?
Este ceva ce ne-ar putea schimba părerea despre cine suntem şi de unde venim?
Este îngrozitor să vezi cum ni se şterge istoria.
Iar mai rău este că toate aceste situri antice sunt locaţii
care probabil că au fost vizitate de extratereştri în trecut.
De mii de ani, Nordul Africii, Orientul Mijlociu şi India
au fost aproape permanent într-o stare de tensiune.
De asemenea, în Sud-Estul Asiei, regiunile Kashmir şi Tibet
sunt considerate printre cele mai disputate teritorii din lume.
Triunghiul nordic din America Centrală, care include Guatemala, El Salvador şi Honduras
a fost declarat regiunea cea mai fatală de pe Pământ, exceptând zonele cu războaie.
Ar putea exista un motiv pentru care aceste zone sunt în haos?
E posibil ca în asemenea locuri să fi aterizat extratereştri acum nişte mii de ani,
iar în aceste locuri să fi ascuns ceva.
Ar putea fi nişte locaţii speciale.
Acestea sunt locaţii importante
datorită lucrurilor care s-au întâmplat pe această planetă.
Consider că cunoaşterea şi succesul drumului pe care am pornit ca specie
sunt în legătură directă cu acele zone.
Este posibil să existe o legătură tainică
între anumite zone cu conflicte şi situri arheologice importante?
Adepţii paleoastronauticii spun că da şi sugerează
că ar putea exista aşa-numite "zone interzise" pe Pământ...
zone pe care extratereştri nu le doresc explorate de către oameni.
Dacă e adevărat, din ce motiv?
Posibile indicii suplimentare ar putea fi găsite
prin examinarea unui conflict dintr-o altă regiune instabilă,
în care unele dintre cele mai mari comori ale omenirii sunt prădate.
Cairo, Egipt. 2011.
În ceea ce avea să fie cunoscută drept Primăvara Arabă,
revoltele au cuprins întreg Egiptul.
Protestatarii cer demisia preşedintelui Hosni Mubarak.
Cu presa şi forţele de ordine concentrate pe demonstraţii,
hoţii sunt liberi să jefuiască siturile antice şi relicvele Egiptului.
Pentru mulţi, debarasarea de Mubarak a fost prilejul de a profita de noua situaţie.
Au jefuit siturile arheologice.
S-au trezit brusc eliberaţi de dictatură şi mulţi au luat-o razna.
În timpul Primăverii Arabe, surse din interior mi-au spus
despre camioane încărcate cu echipament de forare,
însoţite de vehicule blindate şi oameni înarmaţi,
care au petrecut trei zile săpând în nisipul din afara oraşului Cairo,
apoi plecând cu ceva.
Ce anume a fost, nimeni nu ştie.
Paznicii au fost în imposibilitatea de a îi opri.
A fost un dezastru de proporţii cauzat de lipsa pazei
şi de intenţiile anumitor oameni de a fura antichităţi egiptene.
Se poate vedea din imaginile satelitare înmulţirea gropilor din pământ.
Acesta este situl din Dahshur. Fotografia a fost făcută în 2010.
Însă, când ne uităm la aceasta, cred că a fost făcută în 2013,
diferenţa dintre ele este surprinzătoare.
Uitaţi-vă la toate aceste gropi săpate de jefuitori.
Oricine vine în Egipt e obişnuit cu piramidele,
însă acestea sunt doar o mică parte
din ce a rămas de la acea antică şi sofisticată civilizaţie.
Conform arheologilor moderni, mai puţin de 1% din Egiptul Antic
a fost descoperit şi excavat.
Însă cum de o atât de importantă cultură antică
a dispărut neobservată sub nisipul deşertului?
Au existat câteva culturi care au cotropit Egiptul... nubienii,
asirienii l-au atacat o dată, persanii de două ori, iar apoi grecii.
Când l-au preluat romanii, l-au secat de religia şi cultura egipteană.
Atunci când au venit arabii, în 641,
majoritatea templelor erau pe jumătate îngropate sub nisip,
deci nu au rămas decât aceste coloane imense care răsar din pământ.
Sfinxul a fost îngropat până la gât.
Pe vremea când Napoleon ajungea în Egipt, hieroglifele erau indescifrabile.
Nimeni nu ştia ce sunt aceste lucruri, ce înseamnă.
A trebuit să le reînvătăm.
S-a întâmplat odată cu descoperirea "Pietrei de la Rosetta",
care ne-a furnizat primele indicii despre ce ar putea spune aceste hieroglife.
Este, însă, lunga istorie a tulburărilor politice din Egipt produsă de oameni,
sau există ceva extraterestru în acţiune?
Adepţii paleoastronauticii sugerează că răspunsurile
ar putea încă să fie ascunse sub nisipul deşertului.
Cred că dacă am putea împrăştia tot nisipul din Orientul Mijlociu şi Egipt,
am descoperi relicve incredibile.
De asemenea, cred că informaţii despre extratereştri
sunt probabil adânc ascunse sub nisipul din acea regiune.
Abydos, Egipt. Februarie, 2011.
La 430 kilometrii sud de Cairo, jefuitorii ţintesc ceea ce a fost odată
locul cel mai sacru din Egiptul Antic pe vremea faraonilor.
Aici au fost înmormântaţi primii conducători ai Egiptului,
aici au fost găsite cele mai timpurii hieroglife
şi o inscripţie cu numele şi cronologia primilor regi ai Egiptului.
Abydos era considerat sacru datorită zeului Osiris,
zeul vieţii de apoi şi al morţilor şi primul conducător nepământean al Egiptului.
Conform vechilor legende, aici a fost îngropat capul său.
Cine era Osiris?
A fost un simplu strămoş al vechilor egipteni,
sau a fost un zeu, care a coborât pe Pământ...
... de undeva din cer?
Fireşte, nu putem şti astăzi.
Însă ştim că ar fi existat într-o epocă cunoscută drept Zep Tepi, Primul Moment.
În secolul 13 î.e.n., faraonul Seti I a ridicat un templul la Abydos,
unde... după unele mărturii... el ar fi avut o întâlnire cu zeul Osiris.
Când faraonul Seti construia templul, a avut un vis în care i-a apărut zeul Osiris.
Acesta i-a spus faraonului că, dacă va săpa în spatele templului,
va găsi ceva cu o semnificaţie aparte.
Seti sapă 12 metri sub templu şi găseşte cavoul lui Osiris.
Sute de ani nu s-a ştiut de existenţa unui astfel de cavou la Abydos.
Însă, la finele secolului 20, săpăturile arheologice de lângă templul lui Seti I
au dezvăluit o structură masivă subpământeană,
alcătuită din blocuri de granit şi gresie, unele cântărind aproape 60 de tone.
Osirionul, cum a fost denumit, a fost găsit îngropat sub 12 metri de nămol.
Adepţii paleoastronauticii sunt convinşi
că excavaţii suplimentare ar putea scoate la iveală
ceva mult mai serios ascuns în adâncul structurii.
Interesant este că pe zidul exterior al templului lui Seti I
este gravat aşa-numitul cap sau turn al lui Osiris,
care arată ca un fel de antenă a unui dispozitiv antic.
E evident că arată ca ceva tehnic sau mecanic.
Conform legendei, a fost îngropat şi aşteaptă să fie redescoperit.
Abydos este un adevărat tezaur cu relicve, consemnări antice,
inscripţii pe ziduri cu oameni care arată foarte diferit de noi.
Există depozite cu tehnologii antice ce sunt încă ascunse sub nisipul deşertului.
Există un interes întemeiat ca aceşti extratereştri...
... zeii... să dorească să ţină ascunse aceste lucruri.
S-ar putea afla tehnologie extraterestră la Abydos,
ascunsă oamenilor în mod intenţionat?
Este instabilitatea din această regiune...
cât şi din alte zone interzise...
cumva generată de către extratereştri, pentru a rămâne nedescoperiţi?
Dacă da, cum de reuşesc să o facă?
Poate că indicii suplimentare ar putea fi găsite
prin examinarea ultimelor realizări ştiinţifice
în materie de tehnologie care incită la violenţă.
Lhasa, Tibet.
Aflată la aproape 3.600 de metri altitudine,
capitala Tibetului, sau "Aşezarea Zeilor", a fost multă vreme considerată
una dintre cele mai inaccesibile zone de pe Pământ.
Vreme de peste 30 de ani, Tibetul a fost închis străinilor,
după preluarea forţată a regiunii de către armata chineză în 1959
şi exilul liderului spiritual Dalai Lama.
În timpul asediului asupra oraşului,
Gărzile Roşii chineze au distrus sistematic temple, fresce şi texte religioase antice.
Este o moştenire teribilă... de la Marea Bibliotecă din Alexandria,
biblioteca din Sarajevo, mai de curând cea din Phnom Penh.
Plus alte întâmplări... arderea cărţilor de către nazişti...
par să fie lucruri care se întâmplă când o anumită energie repetitivă
doreşte să distrugă comorile culturale ale trecutului.
Când o cultură cotropeşte o altă cultură, cuceritorii vor să distrugă ideologia,
iar modalitatea prin care se poate face asta este arderea cărţilor.
Le distrugi ideile. Le distrugi limba.
Le distrugi obiceiurile religioase. Arzi consemnările antice.
De-a lungul istoriei, conflictele militare nu au dus doar la pierderi de vieţi,
ci şi la distrugerea patrimoniului cultural.
Chiar şi când au purces la colonizarea Lumii Noi,
primii exploratori şi misionari au eradicat în mod sistematic
ceea ce ei considerau a fi texte păgâne şi mitologii ale triburilor
de amerindieni, mesoamericani şi polinezieni pe care le-au întâlnit.
Au distrus relicve. Au îngropat situri.
Este aproape ca o ştergere intenţionată a trecutului.
Ca şi cum chiar rădăcinile civilizaţiei umane ne-ar fi ascunse.
Prin distrugerea informaţiilor, ne-am putea pierde legătura cu zeii,
extratereştri din trecut, cum au interacţionat cu noi,
ce aşteptări au avut ei de la noi.
De ce aceste consemnări parcă sunt mereu la locul nepotrivit,
ori sunt arse, ori sunt distruse, ori ruinate în mod intenţionat?
Este posibil să existe, de fapt, o prezenţă extraterestră permanentă,
care, cumva, s-a infiltrat în societatea noastră?
Ar putea această inteligenţă extraterestră să zădărnicească intenţionat orice efort,
pentru a nu fi descoperită din consemnările antice?
Chiar ar putea exista extratereştri printre noi,
care provoacă conflicte, aşa cum sugerează adepţii paleoastronauticii?
Dacă da, s-ar putea să găsim aceste conflicte
concentrate în aşa-numitele zone interzise?
Care ar fi motivul?!
Iar poate şi mai important,
în ce mod s-a realizat acest comportament violent?
Pasadena, California.
Oamenii de ştiinţă de la Institutul Tehnologic California identifică un set de neuroni
în hipotalamusul creierului unui şoarece, care are legătură cu agresiunea.
Printr-o tehnică numită optogenetică,
echipa foloseşte impulsuri luminoase pentru a activa neuronii
şi a stârni instantaneu violenţa în şoareci.
Există multe căi prin care putem afecta sau manipula creierul sau funcţiile creierului.
Există o nouă tehnică numită optogenetică
şi, deşi nu a fost încă folosită pe oameni, este folosită în experienţele pe animale.
Prin această tehnică, ei manipulează un virus
în aşa fel încât acesta devine un sistem de livrare a unei gene
luată de la o algă fotosensibilă.
Apoi, acea genă este livrată unor anumiţi neuroni,
iar apoi, acei neuroni sunt activaţi cu ajutorul luminii.
Poţi controla comportamentul animalului printr-o "telecomandă",
în sensul în care nu trebuie decât să activezi diferite tipuri de receptori.
Dacă stimulăm cortexul prefrontal, obţinem gesturi agresive.
În 2010, savanţii de la Universitatea din Osaka şi Universitatea din Texas
publică descoperiri separate, ambele indicând
că peste 8% din genomul uman provine de la viruşi, nu de la ADN-ul străvechi.
Ar putea asta oferi o explicaţie despre
posibilităţile extratereştrilor de a incita oamenii la violenţă,
aşa cum cercetătorii au folosit viruşi pentru a declanşa violenţa la şoareci?
Cineva ne-a modificat genetic acum mult, mult timp,
iar ei ne-au introdus intenţionat abilitatea de a deveni violenţi.
Fără îndoială că oamenii pot fi manipulaţi,
pot fi folosiţi pentru a face tot felul de lucruri fără ca ei nici măcar să realizeze.
Suntem nişte simpli pioni pe o tablă de şah extraterestră, iar ei ne mută
şi ne manipulează în orice clipă, când au chef, oricând doresc.
Nu există nicio îndoială!
Ar putea oamenii să fie stimulati artificial pentru a comite acte de violenţă,
după cum propun unii adepţi ai paleoastronauticii?
Şi ar putea această stimulare să fie orientată către oameni
care locuiesc în anumite regiuni ale lumii?
Poate că răspunsurile s-ar putea afla adânc îngropate în junglele din Guatemala.
În inima junglelor din Guatemala, zac ruinele oraşului maiaş El Mirador.
Datând cel puţin din secolul 5 î.e.n.,
se crede că aşezarea predatează civilizaţia clasică maiaşă,
însă, curios, ea a fost brusc abandonată în jurul anului 150 î.e.n.
Arheologii au redescoperit-o în 1979, într-o zonă în prezent controlată
de unul dintre cele mai temute carteluri de droguri din regiune.
Astăzi, soldaţi înarmaţi păzesc situl arheologic,
care este mai mare decât Manhattan şi are una dintre cele mai înalte piramide din lume.
De fapt, în El Mirador sunt o duzină de piramide.
Multe dintre ele sunt la fel de mari ca şi cele construite de maiaşi.
De asemenea, este unul dintre cele mai vechi oraşe ale lor.
Însă, probabil, cea mai controversată descoperire
este un basorelief considerat a reprezenta descrierea poveştii maiaşe a Facerii,
cunoscută drept Popol Vuh.
Datează de mai bine de 2.000 de ani şi este cea mai veche versiune ce a supravieţuit
după cotropirea Americii Centrale de către conchistadorii spanioli, în secolul 16.
Conchistadorii au cerut ca toate aceste codice maiaşe se fie distruse.
Astfel, după aceste jafuri şi distrugeri întâmplate,
Popol Vuh a fost recreat de elita conducătoare a vremii.
Şi, după cât s-au priceput, au încercat să aştearnă pe hârtie
istoria şi mitologia strămoşilor lor.
Însă aceste poveşti sunt mult mai vechi.
Popol Vuh este temelia civilizaţiei maiaşe. Aşa cum este Biblia pentru Creştinism.
Însă acum, lucrurile pe care le-am găsit la El Mirador ne spun
că acea poveste datează cel puţin din 200 î.e.n.
Iar asta e tulburător!
Acum avem o continuitate a Popol Vuh până la originile poporului maiaş.
Curios, Popol Vuh şi Cartea Facerii din Biblia ebraică conţin multe asemănări,
inclusiv poveştile referitoare la crearea Pământului, a animalelor şi apoi a omenirii.
Ambele conţin povestiri despre un mare potop.
Şi, în ambele texte, se sugerează că există o informaţie
intenţionat ascunsă omenirii de către Creator.
Însă unic la Popol Vuh este relatarea unei perioade timpurii
când oamenii aveau acces la cele mai importante cunoştinţe.
În naraţiunea maiaşă a Creaţiei, zeii au creat oamenii...
... iar oamenii aveau cunoştinţe remarcabile.
Atât de multe, încât zeii au fost îngrijoraţi.
Ca urmare, au pus un voal peste conştiinţa oamenilor,
astfel încât aceştia nu mai puteau vedea decât ce era în faţa lor.
Le-au limitat abilitatea de a cunoaşte.
Fiinţele umane timpurii din Popol Vuh... erau foarte inteligente.
Pur şi simplu înţelegeau lucruri. Puteau vedea lucruri.
Astfel, zeii creatori au spus, "Nu se poate întâmpla asta".
"Trebuie să punem un ecran peste acea capacitate".
Cunoaşterea devenea din ce în ce mai inaccesibilă populaţiei.
Ce s-a întâmplat cu oamenii care erau mai deştepţi decât noi?
Au fost ei, de fapt, egiptenii antici, sumerienii şi multe alte culturi antice?
Se pare că aceste regiuni ar deţine toate consemnările de care avem nevoie
pentru a ne reconstrui întreaga istorie.
Acestea sunt cele mai instabile regiuni de pe glob.
Din ce motiv ar fi astfel?
Este posibil ca oamenii antici să fi avut mai multe cunoştinţe decât avem noi azi,
după cum pare să sugereze mitologia maiaşă?
Dacă da, cine erau acei zei pe care maiaşii îi considerau creatorii lor?
Conform adepţilor paleoastronauticii, adevărata lor identitate ar putea fi dezvăluită
prin examinarea unuia dintre basoreliefurile din Popol Vuh...
aşa-numitul "Hero Twins." (Eroii gemeni).
În acel basorelief, tipul poartă o cască şi are acel ghiozdan.
Pur şi simplu pluteşte în spaţiu sau coboară din cer.
Avem ceea ce pare a fi un fel de cască,
iar cel puţin una dintre forme seamănă cu o farfurie zburătoare.
Ar putea aceste sculpturi să descrie cosmonauţi antici?
Dacă da, asta ar demonstra că, de fapt, am fost creaţi de aceşti extratereştri
şi că, de fapt, ei sunt încă prezenţi, manipulându-ne şi ghidându-ne?
Conţin basoreliefurile de la El Mirador informaţii
despre trecutul omenirii, pe care noi nu trebuie să le descoperim?
Dacă da, s-ar putea ca extratereştri să fi creat obstacole şi războaie
pentru a ne împiedica să învăţăm despre adevăratele noastre origini?
Sau există o explicaţie şi mai profundă?
Adepţii paleoastronauticii sugerează că dovada finală
despre ce încearcă "ei" să ascundă s-ar putea afla
examinând una dintre cele mai disputate zone de pe Pământ...
... Muntele Templului.
Ierusalim, octombrie, 2014.
În timpul tensiunilor şi violenţelor cauzate de încercarea de asasinat
a unui activist evreu, autorităţile israeliene închid zona sfântă de la Muntele Templului.
Liderul palestinian Mahmoud Abbas
a catalogat închiderea drept o "declaraţie de război".
Deşi restricţiile au fost ridicate rapid,
mulţi se tem că o a treia intifada, războiul sfânt, este inevitabilă acum.
Aceea era revolta în care s-au angajat palestinienii, era revoluţia lor.
A început în 1987 şi a durat cinci ani.
Apoi, în 2000, a ţinut alţi cinci ani.
A existat o violenţă teribilă între palestinieni şi israelieni.
Nu ar trebui să fie o surpriză
că Muntele Templului este o scânteie pentru aceste conflicte.
Muntele Templului este o platformă de 14 hectare
şi are o semnificaţie aparte pentru evrei, creştini şi musulmani.
Este venerat în tradiţia ebraică,
considerat a fi locul de unde Dumnezeu a luat lut pentru a-l crea pe Adam...
unde Abraham şi-a sacrificat fiul, Isaac, pentru a-şi dovedi credinţa în Dumnezeu...
şi unde regele Solomon a construit Primul Templu,
pentru a adăposti Chivotul Legii.
Creştinii respectă aşezământul
pentru că e locaţia unde Iisus a propovăduit unele învăţături sfinte,
iar pentru musulmani, Muntele Templului...
pe care ei îl numesc "Sanctuarul Nobil" sau "Haram al-Sharif"...
se crede că ar fi locaţia în care profetul Mahomed s-a înălţat la Cer,
pe spatele unui cal înaripat.
Trei religii monoteiste... Iudaică, Creştină şi Islamică...
toate consideră că Dumnezeu are o legătură specială cu acest loc.
Toate cred că pe aici vor urca oamenii în rai în Ziua Judecăţii.
Toţi îl doresc, dar nu vor să-l împartă.
Muntele Templului a fost un loc sfânt pentru multe generaţii.
Există tradiţii religioase ciudate, zvonuri şi legende despre ce s-ar afla sub el.
Ideea e că există ceva atât de preţios dedesubt,
încât Dumnezeu însuşi intervine ca să-l protejeze.
Chiar ar putea exista o forţă în interiorul Muntelui Templului?
De aceea trei religii se ceartă pe acest loc sacru?
Unii cercetători şi erudiţi religioşi sugerează
că Muntele Templului nu ar fi doar un loc cu încărcătură spirituală,
ci şi un portal către alte puncte din Univers.
Muntele Templului a fost considerat mult timp a fi un portal către rai.
Se spune că patriarhul Iacob (Israel, părintele străbun al israeliţilor, n.t.)
a dormit într-o noapte pe nişte stânci.
În vis, a văzut o scară ce urca spre rai, pe care coborau şi urcau îngerii.
Dintotdeauna s-a ştiut că acolo este un vortex, un portal.
O scară coborând din rai? Un loc vizitat de fiinţe nepământene?
S-ar putea ca reprezentativ pentru Muntele Templului
să nu fie ce se află sub el, ci însăşi locaţia sa?
S-ar putea ca Muntele Templului să fi fost intenţionat construit în acel loc,
unde anumite caracteristici ale Pământului, pe care încă nu le înţelegem,
permit ca acolo să fie o legătură între realităţi,
un portal între această lume şi alte universuri paralele.
Au fost o serie de apariţii OZN în apropierea Muntelui Templului.
Este important locul doar pentru religiile oamenilor,
sau are o semnificaţie specială şi pentru extratereştri?
De aceea este tabu acest loc?
Deţin locurile sacre doar secrete despre originile omenirii,
sau e posibil chiar să fie portaluri către alte zone din Univers?
Dacă da, ar putea tulburările din diferite zone interzise
să se datoreze, în parte, extratereştrilor,
care doresc să ţină omenirea departe de aflarea adevărului?
Poate că am putea primi răspunsuri prin restudierea a ceea ce unii susţin
că ar fi justificarea din spatele invadării Irakului de către Forţele de Coaliţie.
Irak. 19 martie 2003.
Soldaţii Statelor Unite declanşează campania "Şoc şi groază" asupra oraşului Baghdad.
Este un atac preventiv, menit să-l doboare pe dictatorul irakian Saddam Hussein,
despre care guvernul crede că posedă arme de distrugere în masă.
Saddam Hussein dorea să facă din Irak o super putere regională sau chiar globală.
Se considera pe el însuşi ca fiind noul Nebuchadnezzar.
Nebuchadnezzar al II-lea a fost marele conducător babilonian,
fiind faimos pentru reconstruirea şi extinderea Imperiului Babilonian, în secolul 6 î.e.n.
Armatele sale au cucerit Egiptul, au jefuit şi au distrus Templul lui Solomon în 597 î.e.n.
Saddam Hussein înnebunise.
Credea că este reîncarnarea lui Nebuchadnezzar.
A ordonat reconstrucţia Babilonului,
realizată cu cărămizi care purtau numele lui pe ele.
Toată lumea trebuia să-l respecte pe vechiul Nebuchadnezzar şi pe noul Nebuchadnezzar.
Piesa lipsă din puzzle-ul care a dus la războiul cu Irakul este înţelegerea
faptului că Saddam Hussein încerca să întreacă
ceea ce Nebuchadnezzar realizase la vremea sa.
Ultima realizare a lui Nebuchadnezzar a fost deschiderea cuptorului în flăcări.
Nebuchadnezzar a mers la Ierusalim, a prădat şi demolat Templul lui Solomon...
şi a dus în Babilon cei mai înţelepţi oameni din templu.
Ce se întâmplă în poveste este de-a dreptul uimitor.
Aceşti trei înţelepţi intră în acest cuptor aprins.
Nu numai că ei s-au întors nevătămaţi...
dar nu erau singuri.
Au revenit cu un vizitator extraterestru.
În ziua de azi, am numi asta o poartă stelară sau portal.
Saddam cunoştea povestea.
Saddam Hussein avea probabil aceleaşi interese esoterice ca şi naziştii,
axate pe descoperirea unor puteri, a unor tehnologii, a unor relicve care i-ar permite
să devină liderul global la care visa.
Există o teorie că Războiul din Irak s-a purtat pentru o poartă stelară.
Saddam Hussein, aşa spune teoria,
dobândise acces la această poartă, probabil ameninţa că o va folosi.
De aceea puterile aliate au invadat Irakul?
Pare o exagerare, dar această teorie are mulţi adepţi.
Este posibil ca soldaţii Statelor Unite să fi urmărit mai mult decât arme de distrugere
când au invadat Irakul?
S-ar putea ca ceva de o importanţă deosebită,
poate un portal către o altă lume, să fi fost găsit în mijlocul haosului?
Iar dacă există adevăruri ascunse despre implicarea extraterestră pe planeta noastră,
ce se va întâmpla când adevărul va fi, în sfârşit, descoperit?
Cu informaţiile care apar azi,
pe măsură ce reconstruim piesă cu piesă acest mozaic al istoriei antice,
căpătăm abilitatea de a reconstrui imaginea
a ceea ce s-a întâmplat cu noi şi ceea ce înseamnă să fi om
şi legătura noastră cu marele Univers ce ne înconjoară.
Dacă credeţi într-o prezenţă extraterestră,
întotdeauna am fost ţinuţi la un anumit nivel,
astfel încât să nu dobândim prea multă cunoaştere.
Vor să fim ignoranţi, războinici şi lacomi.
Este foarte posibil ca niciodată să nu aflăm
ce s-a întâmplat pe această planetă acum mult timp.
Este propriul nostru test,
iar motivul pentru care niciun contact oficial nu a avut încă loc
este pentru că noi înşine suntem la un pas de a distruge această planetă.
Recomandarea mea este mai întâi să învăţăm cum să interacţionăm între noi,
înainte ne a ni se permite să primim această cunoaştere.
Este posibil ca perpetua violenţă înregistrată în anumite părţi ale lumii
să fie altceva decât consecinţa conflictelor politice şi religioase?
Ar putea, de fapt, să fie stimulată de forţe extraterestre,
forţe care încearcă să ascundă adevărul despre originile omenirii?
Poate că atunci când vom dovedi că ne putem stăpâni agresivitatea şi furia,
abia atunci vom fi capabili să accesăm această cunoaştere
şi să ne alăturăm creatorilor noştri.
Traducerea şi adaptarea VLAD[ONE]